stanford-oval/wikipedia huggingface dataset:
ואל פיץ'
הערות שוליים

↑  מדענים מהטכניון וחתני פרס נובל חוקרים "ראי היקום", מעריב, 27 באוקטובר 1980
↑  בריטי קיבל פרס נובל לכימיה בפעם השניה, מעריב, 15 באוקטובר 1980
| זוכי פרס נובל לפיזיקה |
| --- | --- | --- |
| 1901‏-1925 | רנטגן (1901) • לורנץ, זימן (1902) • בקרל, פ' קירי, מ' קירי (1903) • ריילי (1904) • לנארד (1905) • תומסון (1906) • מייקלסון (1907) • ליפמן (1908) • מרקוני, בראון (1909) • ואלס (1910) • וין (1911) • דאלן (1912) • אונס (1913) • לאואה (1914) • ה' בראג, ל' בראג (1915) • לא חולק (1916) • ברקלה (1917) • פלאנק (1918) • שטארק (1919) • גיום (1920) • איינשטיין (1921) • בוהר (1922) • מיליקן (1923) • סיגבאן (1924) • פרנק, הרץ (1925) |  |
| 1926‏-1950 | פרן (1926) • קומפטון, וילסון (1927) • ריצ'רדסון (1928) • ברויי (1929) • רמאן (1930) • לא חולק (1931) • הייזנברג (1932) • שרדינגר, דיראק (1933) • לא חולק (1934) • צ'דוויק (1935) • הס, אנדרסון (1936) • דייוויסון, תומסון (1937) • פרמי (1938) • לורנס (1939) • לא חולק (1942–1940) • שטרן (1943) • רבי (1944) • פאולי (1945) • ברידג'מן (1946) • אפלטון (1947) • בלקט (1948) • יוקאווה (1949) • פאוול (1950) |  |
| 1951‏-1975 | קוקרופט, וולטון (1951) • בלוך, פרסל (1952) • זרניקה (1953) • בורן, בותה (1954) • לם, קוש (1955) • שוקלי, ברדין, בראטיין (1956) • יאנג, לי (1957) • צ'רנקוב, פרנק, תם (1958) • סגרה, צ'מברלין (1959) • גלייזר (1960) • הופסטדטר, מסבאואר (1961) • לנדאו (1962) • ויגנר, גופרט-מאייר, ינסן (1963) • טאונס, באסוב, פרוכורוב (1964) • טומונאגה, שווינגר, פיינמן (1965) • קסטלר (1966) • בתה (1967) • אלוורז (1968) • גל-מאן (1969) • אלפוון, נל (1970) • גאבור (1971) • ברדין, קופר, שריפר (1972) • אסאקי, גיאור, ג'וזפסון (1973) • רייל, יואיש (1974) • בוהר, מוטלסון, ריינווטר (1975) |  |
| 1976‏-2000 | ריכטר, טינג (1976) • אנדרסון, מוט, ולק (1977) • קפיצה, פנזיאס, וילסון (1978) • גלאשו, סלאם, ויינברג (1979) • קרונין, פיץ' (1980) • בלומברגן, שולוב, סיגבאן (1981) • וילסון (1982) • צ'נדארסקאר, פולר (1983) • רוביה, מיר (1984) • קליצינג (1985) • רוסקה, ביניג, רורר (1986) • בדנורץ, מילר (1987) • לדרמן, שוורץ, שטיינברג (1988) • רמזי, דמלט, פאול (1989) • פרידמן, קנדול, טיילור (1990) • דה-זֶ'ן (1991) • שרפק (1992) • האלס, טיילור (1993) • ברוקהאוז, שול (1994) • פרל, ריינס (1995) • לי, אושרוף, ריצ'רדסון (1996) • צ'ו, טנוג'י, פיליפס (1997) • לפלין, שטורמר, צוי (1998) • 'ט הופט, פלטמן (1999) • אלפרוב, קרמר, קילבי (2000) |  |
| 2001-היום | קורנל, קטרלה, וימן (2001) • דייוויס, קושיבה, ג'אקוני (2002) • אבריקוסוב, גינזבורג, לגט (2003) • גרוס, פוליצר, וילצ'ק (2004) • גלאובר, הול, הנש (2005) • מאת'ר, סמוט (2006) • פר, גרינברג (2007) • נאמבו, קובאיאשי, מסקאווה (2008) • קאו, בויל, סמית' (2009) • גיים, נובסלוב (2010) • פרלמוטר, שמידט, ריס (2011) • הרוש, וינלנד (2012) • אנגלר, היגס (2013) • אמאנו, אקסאקי, נקמורה (2014) • קג'יטה, מקדונלד (2015)  •  ת'אולס, הולדיין, קוסטרליץ (2016) •  וייס, בריש, ת'ורן (2017) •  אשקין, מורו, סטריקלנד (2018) • קלו, מאיור, פיבלס (2019) • פנרוז, גז, גנצל (2020) • מנבה, האסלמן, פאריזי (2021) • אספה, קלאוזר, ציילינגר (2022) • אגוסטיני, קראוס, ל'ווילייה (2023)  • ג'ון ג'וזף הופפילד, ג'פרי הינטון (2024) |  |
| --- | --- |
בקרת זהויות :  BIBSYS: 98003311  GND: 1066610959  ISNI: 0000 0000 3252 6059  LCCN: n97065110  SNAC: w6kd20tr  SUDOC: 07272093X  VIAF: 11592112   WorldCat (עם VIAF): 11592112
הרחבות (מוזילה)

הרחבות (Extensions), הידועות גם כתוספים, (Addons) הן חבילות תוכנה הניתנות להתקנה במגוון הפרויקטים של קרן מוזילה ומאפשרות שיפורים או שינוי מאפיינים קיימים. אחד הפרויקטים המרכזיים של מוזילה המשתמש בהרחבות הוא דפדפן האינטרנט פיירפוקס. מפתחי מוזילה מכוונים ליצירת גרסה מינימלית של פיירפוקס כדי להפחית התנפחות תוכנה (Bloatware) ובאגים, ובו בעת לשמור על יכולות הרחבה כך שהמשתמשים יוכלו להוסיף תכונות לפי העדפותיהם. ההרחבות מותקנות בעזרת מודולים של התקנה חוצה פלטפורמות.
טכנולוגיית הרחבות

XPI - מודול התקנה חוצה פלטפורמות.
JavaScript - שפת התכנות העיקרית של דפדפני מוזילה.
XUL‏ - (XML User Interface Language) -שפה המשמשת להגדרת ממשק המשתמש.
DOM‏ - (Document Object Moudle) - נועד לשנות XUL בזמן אמת או לערוך דפי HTML.
CSS
XPCOM
XPConnect
שימוש עיקרי להרחבות

הרחבות פיירפוקס משמשות באופן כללי להוספת פונקציות חדשות לדפדפן. דוגמאות לפונקציות שהרחבות יכולות לתת הן: קוראי RSS, מארגני סימניות (Bookmarks), סרגלי כלים, הרחבות לאתרים ספציפיים, FTP, אימייל, תנועות עכבר (Mouse Gestures), החלפת שרת Proxy, כלי לניפוי שגיאות (Debugging). ישנן הרחבות אשר מטמיעות יכולות רשמיות של חבילת מוזילה כגון ChatZilla ויומן.
שינוי תצוגת אתרים בעזרת הרחבות

הרחבות רבות מסוגלות לשנות תצוגת אתר אינטרנט, לא באתר עצמו אלא בדרך שבה האתר מוצג בדפדפן האינטרנט של המשתמש. למשל ההרחבה Adblock יכולה למנוע הצגת פרסומות. הרחבה פופולרית נוספת, CustomizeGoogle, משנה את תצוגת דפי האינטרנט של גוגל, לדוגמה על ידי הוספת קישורים למנועי חיפוש נוספים. ההרחבה Greasemonkey מאפשרת למשתמש להתקין סקריפטים המשנים מראה של דפים באינטרנט באופן כללי. אם המשתמש אינו מוצא סקריפט מבוקש, הוא יכול להשתמש בהרחבה Platypus ולייצר סקריפט באופן עצמאי, אשר יכול למחוק, להזיז או להוסיף תוכן מאתרי אינטרנט.
עדכון הרחבות

פעם בתקופה פיירפוקס יבדוק האם ישנם עדכונים להרחבות המותקנות, למרות שניתן גם לבדוק באופן ידני האם ישנם עדכונים. בתצורת ברירת המחדל, פיירפוקס בודק עדכונים באתר התוספים של מוזילה.
הכנסים (Plugins)

מוזילה פיירפוקס ותוכנות דומות משתמשות במושג תוספים (Addons) כמושג כולל למודולים של הרחבה או הגדלה אשר מחולקות ל: הכנסים, הרחבות, ערכות נושא (Themes) ומנועי חיפוש.
הכנסים דומים במהותם להרחבות; שניהם מוסיפים או משנים אפשרויות. הכנסים נפוצים הם Acrobat Reader, Flash Player, Java, Quicktime, Real Player, Shockwave, Windows Media Player.
לפיירפוקס כלי לניהול הרחבות. בעזרתו ניתן לאפשר, להגביל או להסיר אותן. לעומת זאת הכנסים ניתן להתקין, אך לא קיים כלי ניהול להסרת או הגבלת ההכנסים. לבד מכלי ניהול התוכן לאפשור והגבלת Java ו-JavaScript.
הרחבות נפוצות

זוהי רשימה חלקית של הרחבות נפוצות. רבות מההרחבות עובדות בדפדפן האינטרנט SeaMonkey גם כן. נכון ל- 30 באפריל 2007 ישנן 2286 הרחבות זמינות באתר התוספים של מוזילה.
הרחבות נפוצות > הרחבות רשמיות

ChatZilla - יישום תוכנת השיחות IRC בתוך פיירפוקס.
DOM Inspector - מיועד למפתחי אינטרנט. מאפשר להם לצפות ביישום DOM של עמודי אינטרנט.
Firebug - חוקר HTML למפתחי אינטרנט.
Venkman - מדבג JavaScript למפתחי אינטרנט.
TalkBack - מדווח על קריסות פיירפוקס למוזילה. מוטמע בפיירפוקס.
Personas Plus - מאפשרת 'סקינים' בנוסף לערכות הנושא. Personas הוטמע בגרסה 3.6.
הרחבות נפוצות > אפשרויות דפדפן

Adblock Plus - חוסם פרסומות מתקדם.
Greasemonkey - מאפשר התאמה אישית של אתרים על ידי התקנת תסריטים (סקריפטים).
NoScript - חוסם סקריפטים באתרים לפי בחירת המשתמש.
Flashblock - חוסם פלאש באופן סלקטיבי.
FireFTP - לקוח FTP.
Tab Mix Plus - משפר גלישה באמצעות טאבים.
IE Tab - מאפשר לצפות בדפים באמצעות אינטרנט אקספלורר בתוך פיירפוקס.
DownThemAll - משפר אפשרויות הורדה. מאפשר הורדה בו־זמנית של מספר רב של קבצים מאותו עמוד.
דוגמאות להרחבות > Adblock Plus

Adblock Plus (ראשי תיבות: ABP) היא הרחבה לדפדפן פיירפוקס לסינון תוכן ופרסומות. ההרחבה מאפשרת למשתמשים להגביל הצגה והורדה של אלמנטים שונים על גבי דפי האינטרנט (כגון פרסומות). בדומה לחוסם ברירת המחדל בדפדפן מוזילה, ABP חוסם בקשות HTTP בהתאם למקור הכתובת ובכך תעבורה, IFrames, סקריפטים ואובייקטים כגון פלאש. ABP נגזרה (Forked) מההרחבה Adblock ב- 2004 עקב קיפאון בפיתוחה. הבדלים ב- ABP לעומת Adblock כוללים שיפורים בממשק המשתמש, רישום להרשמות מסננים והסתרת אלמנטים. ל-ABP הופנתה ביקורת בעקבות השמטת אפשרות חסימת האתרים המצוייה בהרחבה Adblock.
ל-ABP קיימות הרשמות ברירת מחדל בהתאם למדינה.
אפשרויות:
ABP מתמקדת בשימושיות. מציגה חלון ראשי עם לחצני תפריט מוגדרים היטב בחלק העליון ורשימת פריטים ניתנים לחסימה משולבת בתפריט צד בעל יכולת להתנתק מהחלון הראשי.
חריגות, "רשימה לבנה" של אלמנטים שלא יחסמו גם אם יש מסננים שמתאמים להם.
הסתרת אלמנטים מאופשרת בנוסף לחסימת פרסומות רגילה. באמצעות דפי סגנון (Stylesheets) אוטומטיים, אלמנטים כגון מודעות טקסט מוסתרות בעת ההעלאה.
סטטיסטיקות של מסננים (מונה חסימות).
אפשור או הגבלת מסננים ייחודיים מבלי להסיר אותם.
זאת ההרחבה הפופולרית ביותר לפיירפוקס, עם מעל ל-80 מיליון הורדות (מאז ינואר 2006) ו-10 מיליון משתמשים.
דוגמאות להרחבות > Tab Mix Plus

| --- | --- |

עמוד ההעדפות של Tab Mix Plus
עמוד ההעדפות של Tab Mix Plus
 מפתח:  CPU, onemen
 גרסה אחרונה:  0.3.6 (11 ביוני 2007)
 מערכת הפעלה:  חוצה פלטפורמות
 נכתבה בשפות:  XUL, Jetpack 
 סוג רישיון:  GPL
 קטגוריה:  הרחבות (מוזילה)
 tmp.garyr.net
 
Tab Mix Plus (ראשי תיבות: TMP) היא הרחבה לדפדפן פיירפוקס המוסיפה ומשפרת את אפשרויות גלישת הטאבים. TMP מאגדת מספר תכונות מהרחבות אחרות ונחשבת להרחבה פופולרית בקרב המשתמשים.
דוגמאות להרחבות > Tab Mix Plus > אפשרויות

(רשימה עדכנית של אפשרויות ניתן למצוא בעמוד ההרחבה).
טאבים כפולים - פותח עמוד חדש באותה כתובת ועם אותה היסטוריה (קדימה / אחורה).
שליטת פוקוס הטאב - מאפשר לבחור אילו טאבים ייבחרו בביצוע פעולות שונות (כגון פתיחת/סגירת קישורים או סימניות).
שינוי סדר הופעת טאבים - פתיחת טאב ליד קודמו או בסוף השורה.
שינוי פונקציות קלט - אפיון לחיצות / הצבעות (עכבר) והקשות (מקלדת) מחדש.
שחזור טאבים סגורים - שומר מידע על טאבים ובכך מאפשר שחזורם, כולל אפשרות לשחזור מידע שנכתב (כגון עריכה בוויקיפדיה).
דוגמאות להרחבות > Tab Mix Plus > ביקורת

הרחבת Tab Mix Plus לא הייתה מותאמת לגרסה 2.0 של פיירפוקס במשך כשבועיים לאחר שחרורה. כתוצאה מכך אלפי אנשים הסירו גרסה זו של פיירפוקס לאחר ההתקנה. בנוסף, מבקריה טוענים שההרחבה זו גדולה למדי וייתכן וסובלת מהתנפחות תוכנה. בתגובה, מפתח התוכנה הגיב כי: "בהתחשב בפקטור התנפחות התוכנה, התוכנה מסתמנת כגדולה מידי, אך זאת מכיוון שכלולות בא מעבר ל-20 שפות, המוסיפות כ- 100kb בגודל".
דוגמאות להרחבות > GreaseMonkey

| --- | --- |
 גרסה אחרונה:  0.8.6 (8 באפריל 2010)
 מערכת הפעלה:  חוצה פלטפורמות
 נכתבה בשפות:  XUL, Jetpack 
 סוג רישיון:  רישיון MIT
 קטגוריה:  הרחבות (מוזילה)
 www.greasespot.net
 
הפירוש המילולי של השם הוא "קוף גריז", אולם זהו כינוי נפוץ באנגלית למוסכניק. ההרחבה הזו מאפשרת לכתוב קוד ג'אווהסקריפט פשוט שיתקן אתרים שבורים. ההרחבה מאפשרת להתקין קטעי קוד (אשר מכונים userscripts) שיתקנו אתר עם בעיות פשוטות, במקום לחכות עד שבעלי האתר יתקנוהו, או במקום לכתוב הרחבה ייעודית. ההרחבה מכונה בעברית לפעמים "המקופף".
ראו גם

תוספים (מוזילה)
ערכות נושא
הערות שוליים

↑  אתר ההרחבות של מוזילה
↑  easylist/EasyListHebrew (הרשימה של ישראל), באתר GitHub; דף הרשימות באתר ABP, בו ניתן למצוא רשימות נוספות.
↑  עמוד ההרחבה של TMP
↑  תגובת המפתח בנוגע להתנפחות תוכנה
וינסנט בואנו

| --- | --- |

 לידה:  10 בדצמבר 1985 (בן 38) וינה, אוסטריה 
 מוקד פעילות:  אוסטריה, הפיליפינים 
 תקופת הפעילות:  מ-2008 
 סוגה:  מוזיקה קלאסית, R&B עכשווי 
 סוג קול:  טנור 
 חברת תקליטים:  סטאר מיוזיק 
 www.vincent-bueno.com
 פרופיל ב-IMDb
 
וינסנט בואנו (נולד ב-10 בדצמבר 1985), הוא זמר פיליפיני יליד אוסטריה, שבסיסו באוסטריה ובפיליפינים.
בואנו היה אמור לייצג את אוסטריה בתחרות האירוויזיון 2020 ברוטרדם שבהולנד עם השיר "Alive", אך ב-18 במרץ 2020 הוחלט לבטל את האירוויזיון. במקום זאת, הוא ייצג את המדינה באירוויזיון 2021, עם השיר "Amen". ב-20 במאי 2021, בואנו ביצע את השיר בחצי הגמר השני של התחרות וכשל בניסיונו להעפיל לגמר, לאחר שזכה במקום ה-12 עם 66 נקודות.
הערות שוליים

↑  "Austria picks Vincent Bueno for Rotterdam 2020". 12 בדצמבר 2019. נבדק ב-12 בדצמבר 2019. {{cite web}}:  (עזרה)
| --- | --- |
בקרת זהויות :  GND: 1201809800  ISNI: 0000 0004 6703 1135  MusicBrainz: cb29371f-e5d8-407c-80c8-b201537f9f00  VIAF: 5323157704212344440003   WorldCat (עם VIAF): 5323157704212344440003 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
ז'אק הראשון, נסיך מונקו

| --- | --- |

 לידה:  21 בנובמבר 1689 Torigni-sur-Vire, צרפת 
 פטירה:  23 באפריל 1751 (בגיל 61) הוטל מטיניון, צרפת 
 מדינה:  הרפובליקה של ג'נובה 
 מקום קבורה:  קתדרלת ניקולס הקדוש 
 בן או בת זוג:  לואיז איפוליט, נסיכת מונקו (1715–?) 
 
ז'אק הראשון, נסיך מונקו (בצרפתית: Jacques François Léonor Goyon de Matignon Grimaldi;‏ 21 בנובמבר 1689 – 23 באפריל 1751) היה נסיך מונקו מ-1731 עד 1733. הוא היה גם דוכס ולנטינואה מ-1716 עד 1733, ורוזן ת'וריני.
ביוגרפיה

מוצאו של ז'אק היה ממשפחה נורמנית עתיקה. "Thorigny" המכונה כעת Torigni-sur-Vire, שם בניין העירייה היא הטירה המשפחתית לשעבר. דודו היה מרשל צרפת שארל אוגוסט דה גיון דה מטיניון.
הוא היה בנם של ז'אק גיון דה מטיניון, הרוזן דה ת'וריני, ושרלוט גיון דה מטיניון, הרוזנת דה ת'וריני סו-ז'ור.
כאשר אנטואן הראשון, נסיך מונקו ואשתו מארי דה לורן-ארמניאק חיפשו בת זוג לבתם וליורשת לואיז איפוליט ממונקו, המשפחה הציעה אותו כמועמד. מועמדותו נתמכה על ידי צרפת לואי ה-14, שרצה לגבש את ההשפעה הצרפתית במונקו.
ז'אק ולואיז איפוליט נישאו ב-20 באוקטובר 1715 ונולדו להם תשעה ילדים. טקס החתונה היה המעשה הרשמי הראשון שהמלך בן החמש, לואי ה-15, ביצע במהלך העוצרות של פיליפ השני, דוכס אורליאן.
הנישואים לא היו מאושרים במיוחד. ז'אק העדיף להישאר יותר בוורסאי, שם היו לו כמה פילגשים, מאשר במונקו.
לאחר מותו של אנטואן הראשון ממונקו, נסעה לואיז איפוליט מפריז למונקו ב-4 באפריל 1731 וזכתה לקבלת פנים נלהבת על ידי האוכלוסייה. כשז'אק הצטרף אליה כמה פעמים מאוחר יותר, קבלת הפנים הייתה קרה הרבה יותר.
ז'אק שימש כעוצר עבור אשתו מ-21 בפברואר 1731 ועד מותה. בסוף 1731, לואיז איפוליט מתה מאבעבועות שחורות. ז'אק הראשון הזניח את ענייני המדינה ובלחץ האוכלוסייה נאלץ לעזוב את הארץ במאי 1732. הוא התפטר לטובת בנו אונורה בשנה שלאחר מכן.
את השנים האחרונות לחייו בילה בוורסאי ובפריז. בוורסאי הוצעה לואיז-פרנסואז דה בורבון-מיין, נכדתם של לואי ה-14 ופילגשו, מאדאם דה מונטספן, כאישה לנסיך האלמן; למרות שהיה לה נדוניה גדולה, (היא הייתה בתו של לואי-אוגוסט דה בורבון, דוכס מיין ואשתו, אן לואיז בנדיקט דה בורבון), הנישואים מעולם לא התממשו והנסיך לא התחתן שוב.
מעונו בפריז נקרא על שמו Hôtel Matignon והוא כיום מעונו הרשמי של ראש ממשלת צרפת. לפני מותו, הוא ביקר תדיר בוורסאי עם בנו.
משפחתו

לז'אק ולאשתו לואיז איפוליט, נסיכת מונקו נולדו תשעה ילדים:
אנטואן שארל מארי (16 בדצמבר 1717 – 4 בפברואר 1718), "מרקיז דה באו קומטה דה מאניון".
שרלוט תרז נטלי (19 במרץ 1719 – 1790), נזירה במנזר הביקור בפריז.
אונור השלישי קאמיל לאונור (10 בנובמבר 1720 – 21 במרץ 1795), יורשו של אביו.
שארל מארי אוגוסט (1 בינואר 1722 – 24 באוגוסט 1749), "רוזן קרלדס".
ז'אק (9 ביוני 1723 – יוני 1723).
לואיז פרנסואז (15 ביולי 1724 – 15 בספטמבר 1729), מדמואזל דה באו.
פרנסואה שארל (4 בפברואר 1726 – 9 בדצמבר 1743), "רוזן דה ת'וריני".
שארל מוריס (14 במאי 1727 – 18 בינואר 1798), רוזן ולנטינואה; התחתן ב-10 בנובמבר 1749 עם Marie Chrétienne de Rouvroy.
מארי פרנסואז אן תרז (20 ביולי 1728 – 20 ביוני 1743), מדמואזל ד'אסטווויל.
הערות שוליים

↑  "Jaques".
| --- | --- |
בקרת זהויות :  RKD: 453397  SUDOC: 13654777X  VIAF: 313534373   WorldCat (עם VIAF): 313534373
וילהלם פון קראוזנק

| --- | --- |

וילהלם פון קראוזנק
 לידה:  13 באוקטובר 1774 ביירוית, נסיכות ביירוית, האימפריה הרומית הקדושה האימפריה הרומית הקדושה
 פטירה:  2 בנובמבר 1850 (בגיל 76) ברלין, ממלכת פרוסיה ממלכת פרוסיה (1803-1892)
 מדינה:  ממלכת פרוסיה 
 השתייכות:   הצבא הפרוסי
 תקופת הפעילות:  1791–1848 (כ־57 שנים)
 דרגה:  גנרל חיל הרגלים
 תפקידים בשירות
 ראש המטה הכללי
 פעולות ומבצעים
 המלחמות הנפוליאוניות
 עיטורים
 אביר במסדר אלכסנדר נבסקי  מסדר העיט השחור  עיטור אנדריי הקדוש 
 
יוהאן וילהלם פון קראוזנק (בגרמנית: Johann Wilhelm von Krauseneck;‏ 13 באוקטובר 1774 – 2 בנובמבר 1850) היה גנרל פרוסי אשר כיהן כראש המטה הכללי הפרוסי בין 1840–1848.
ביוגרפיה

קראוזנק נולד בביירוית ב-13 באוקטובר 1774. אביו נפטר כשהיה בן חמש, והוא גדל בתנאים כלכליים קשים. במרץ 1791 הוא התגייס לצבא נסיכות ביירוית ושרת כתותחן במבצר פלנסבורג. בסוף אותה שנה, נמכרה הנסיכות לממלכת פרוסיה, וקראוזנק עבר לשרת בצבא הפרוסי. ב-1794 הוא לחם במלחמת הקואליציה הראשונה. ב-1806 הוא לחם במלחמת הקואליציה הרביעית, וב-21 בפברואר 1807 עוטר בעיטור הפור לה מריט. ב-1808 הוא הועלה לדרגת מאיור. ב-1809 הוא מונה למפקד גדוד. ב-1812 הוא מונה למפקד מצודת גראודנץ. ביוני 1813 הוא הוצב במטהו של הגנרל גבהרד לברכט פון בליכר ולחם עמו במלחמת הקואליציה השישית. ב-1814 הוא מונה למפקד מבצר מיינץ. ב-11 באפריל 1815 הוא הועלה לדרגת גנרל-מאיור. ב-2 באוקטובר של אותה שנה נוספו עלי אלון לעיטור הפור לה מריט שלו.
ב-29 בינואר 1829 הוא מונה לראש המטה הכללי הפרוסי. ב-18 בינואר 1840 הוענק לו אות מסדר העיט השחור יחד עם תואר אצולה. ב-13 במאי 1848 הוא סיים את תפקידו ופרש מהצבא. הוא נפטר בברלין ב-2 בנובמבר 1850.
ואל ד'אורצ'ה

ואל ד'אורצ'ה (איטלקית Val d'Orcia - "עמק (הנהר) אורצ'ה") הוא חבל ארץ גאוגרפי ותרבותי המשתרע בדרומה של נפת סיינה במחוז טוסקנה באיטליה. החבל משתפל מהר אמיאטה (Monte Amiata) בדרום ועד לגבעות שמדרום לעיר סיינה, והוא נקרא על שם נהר אורצ'ה שזורם דרכו.
היסטוריה

נוכחות אנושית בואל ד'אורצ'ה התקיימה כבר בתקופת האבן הקדומה, לפני כ-350,000 שנים. האטרוסקים הקדומים התיישבו אזור במאה ה-10 לפנה"ס, אך במהלך המאה ה-3 לפנה"ס נפלו עריהם תחת מרותם של הרומאים. המחצית הראשונה של ימי הביניים התאפיינה בירידה בעיבוד הקרקעות ובשקיעה בואל ד'אורצ'ה. בשנת 762 נוסד מנזר סן סלווטורה (monastero di San Salvatore) בהר אמיאטה וחלש על האזור כולו. ויה פרנצ'יג'נה (Via Francigena) שעברה דרכו שימשה כנתיב חשוב לעולי רגל שהיו בדרכם מצרפת לרומא. במאות שלאחר מכן עברה ההגמוניה באזור לידיו של מנזר סנט'אנטימו (Abbazia di Sant'Antimo) שנוסד בסוף המאה ה-8. תקופה זו, החל במאה ה-10, הייתה תקופת צמיחה ויציבות כלכלית, ובאזור נוסדו מנזרים נוספים וכפרים שאורגנו לפי דגם פאודלי.
בראשית המאה ה-13 החלה סיינה משתלטת על ואל ד'אורצ'ה, ונופו השתנה באופן מהותי במאה ה-14 ובתחילת המאה ה-15, עת העיר הייתה בשיא תפארתה. סיינה השקיעה את עושרה בפיתוח החקלאות והכלכלה בואל ד'אורצ'ה והוא היה לאזור חקלאי משגשג. באמצע המאה ה-15 נבנתה העיר פיינצה (Pienza) בחלקו הצפוני של האזור. העיר שנקראה על שמו של האפיפיור פיוס השני, תוכננה כ"עיר אידיאלית" והיא הוכרזה כאתר מורשת עולמית בשנת 1996. ערים מרכזיות אחרות באזור הן מונטפולצ'יאנו (Montepulciano), מונטאלצ'ינו (Montalcino) ורדיקופאני (Radicofani). לאחר שהמאבק בין סיינה לפירנצה הסתיים בניצחונה של האחרונה, החל האזור שוקע, שכן פירנצה לא גילתה בו עניין רב. מאידך סייע דבר זה לשימור אופיו במאות הבאות.
ערכו התרבותי של האזור

בשנת 1999 הוקם "הפארק האמנותי, הטבעי והתרבותי של ואל ד'אורצ'ה" (Parco artistico, naturale e culturale della Val d'Orcia) כאשר חמש מערי האזור איחדו את שטחיהן לשם כך. חמש שנים לאח מכן, בשנת 2004, החליט ארגון אונסק"ו לכלול 612 קמ"ר משטחו של ואל ד'אורצ'ה ברשימת אתרי המורשת העולמית, ו-566 קמ"ר נוספים סומנו כאזור ספר. נימוקיו של הארגון להחלטתו:
"ואל ד'אורצ'ה הוא המחשה יוצאת דופן לאופן שבו עוצב נוף מחדש בתקופת הרנסאנס, במטרה לתת נפקות לרעיונות הממשל התקין וליצור תמונה אסתטית נעימה. נופו של ואל ד'אורצ'ה היה מקובל בקרב אומני האסכולה האומנותית של סיינה ששגשגה במשך הרנסאנס. מראות האזור, ובמיוחד תמונות נוף המתארות בני אדם החיים בהרמוניה עם הטבע, היו לאיקונות של הרנסאנס והשפיעו עמוקות על פיתוח הנוף".
הערות שוליים

↑  מנימוקי ההכרזה
| --- | --- |
בקרת זהויות :  GND: 4261729-7  VIAF: 244190058   WorldCat (עם VIAF): 244190058 
מראה סמוך לפיינצה
זבליתיים

| זבליתיים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: חיפושיות
תת־סדרה:: Polyphaga
משפחה:: זבליתיים
שם מדעי
 Scarabaeidae ‏לטריי, 1802

אוסף של זבליות שונות
זִבליתיים (שם מדעי: Scarabaeidae) היא משפחה של חיפושיות המשויכת לקבוצת החיפושיות המכונות חיפושיות זבל. במשפחה זו יותר מ-20,000 מינים ידועים, חלקם גדולים מאוד (כגון חיפושית גוליית וחיפושית הרקולס). בארץ ישראל יש יותר מ-200 מינים. במינים רבים הבוגרים והזחלים ניזונים מצואה של בעלי חיים. עם זאת, במספר תת-משפחות התזונה מגוונת והחיפושיות ניזונות מרקב צמחי, שורשים, תפרחות צמחים, עצה ופירות.
קבוצת הפרחיות, שבעבר הוכללה תחת משפחת הזבליתיים, מסווגת כיום תחת משפחה נפרדת בשם פרחיתיים (Glaphyridae).
מורפולוגיה

הפרקים האחרונים במחושי הזבליתיים (פרקים 3 עד 5) מורחבים ויוצרים כעין מניפה, הניתנת לאיסוף או לפריסה. יש מינים היכולים לדחוס דם לתוך עלעלי המניפה ולהניע אותם.
כיסוי גופם לרוב מוקשה והם בעלי יכולת תעופה.
שוקיי הרגליים הקדמיות מותאמות לחפירה, מורחבות, משוטחות, ויש להן שיניים בצידן החיצוני. הזחל הוא מסוג דרן רך, לרוב לבנבן, ראשו מוקשה וכהה יותר. יש לו 3 זוגות רגליים חלשות.
משך דרגת הזחל נע משבועות אחדים ועד מספר שנים. הגולם חופשי.
נחושתיות

הנחושתיות (שם מדעי: Cetoninae) היא תת-משפחה של הזבליתיים. הנחושתיות מאופיינות בצבע מתכתי בוהק, וכנפי חפייה בעלות מפרץ המאפשר תעופה גם כשהן סגורות. בניגוד לזבליות שניזונות על צואה, הנחושתיות ניזונות מרקב צמחי כזחלים ומפרחים וקוצים כבוגרים.
נחושתית הקוצים מצויה בארץ ישראל ונחשבת לאחת החיפושיות היפות בישראל בשל צבעה הירוק-נחושתי הבוהק. בנוסף אליה קיימים בישראל עוד מספר מינים של נחושתיות.
באירופה ידועות נחושתית הוורדים ונחושתית סגולה, הבולטות ביופיין.
ראו גם

חיפושית זבל
זבלית פרעה
נחושתית הקוצים בישראל.
ולדימיר גולובניצ'י

ולדימיר גולובניצ'י (באנגלית: Vladimir Stepanovych Golubnichy, באוקראינית: Володимир Степанович Голубничий;‏ 2 ביוני 1936 – 16 באוגוסט 2021) היה אתלט רוסי, אלוף אולימפי (רומא 1960 ומקסיקו סיטי 1968), סגן אלוף אולימפי (מינכן 1972), אלוף אירופה (רומא 1974), סגן אלוף אירופה (בודפשט 1966) ופעמיים שיאן העולם (1955 ו-1959) בהליכה ל-20 ק"מ.
ביוגרפיה

ולדימיר גולובניצ'י נולד ב-1936 בעיר סומי (אז בגבולות ברית המועצות וכיום באוקראינה). ב-1953 החל ללמוד באוניברסיטה הלאומית של אוקראינה לחינוך גופני וספורט (אנ'). בנעוריו ראה את עתידו הספורטיבי בסקי למרחקים אך בתקופת לימודיו באוניברסיטה שוכנע לעבור לתחום של הליכה תחרותית.
הקריירה הספורטיבית של גולובניצ'י החלה ב-1955 והסתיימה ב-1976. במהלך תקופה זו ייצג את ברית המועצות ב-5 אולימפיאדות וכן היה אלוף רוסיה בהליכה ל-20 ק"מ בשנים 1960, 1964, 1965, 1968, 1972 ו-1974. לאחר פרישתו השתתף במספר תחרויות ראווה של מסטרים עד פרישתו הסופית. נפטר ב-2021, בגיל 85, בעיר הולדתו סומי.
קריירה ספורטיבית > 1955 > שיאן עולם

בתחרות שנערכה בספטמבר בקייב קבע שיא עולמי בהליכה ל-20 ק"מ (1:30:36.0 שעות) כשהוא משפר את שיאו של ג'וזף דולזל (אנ') מצ'כוסלובקיה (1:31:26.0 שעות) שנקבע ביוני אותה שנה בתחרות בפראג. שיאו נשבר ביולי 1956, בתחרות שנערכה בפראג, על ידי ג'וזף דולזל (1:30:00.0 שעות).
קריירה ספורטיבית > 1956

על בסיס שיאו העולמי היה גולובניצ'י מועמד להשתתף באולימפיאדת מלבורן אולם לא עבר את המבדקים הרפואיים בגלל דלקת בכבד ונאלץ להפסיק את פעילותו הספורטיבית למשך שנה כדי להחלים.
קריירה ספורטיבית > 1959 > שיאן עולם

בתחרות שנערכה ביולי במוסקבה קבע, בשנית, שיא עולמי בהליכה ל-20 ק"מ (1:27:04.0 שעות) כשהוא משפר את שיאו של ליאוניד ספירין (אנ') מברית המועצות (1:27:29.0 שעות) שנקבע שבוע לפני כן בתחרות במוסקבה. שיאו נשבר בספטמבר אותה שנה, בתחרות שנערכה במוסקבה, על ידי אנטולי ודיאקוב (אנ') מברית המועצות (1:25:58.0 שעות).
קריירה ספורטיבית > 1960 > אלוף אולימפי

באולימפיאדת רומא זכה במדליית זהב בהליכה ל-20 ק"מ (1:34:07.2 שעות) לפני נואל פרימן (אנ') מאוסטרליה (1:34:16.4 שעות) וסטן ויקרס (אנ') מבריטניה (1:34:56.4 שעות).
קריירה ספורטיבית > 1962

באליפות אירופה באתלטיקה, שנערכה בבלגרד שביוגוסלביה, זכה במדליית ארד בהליכה ל-20 ק"מ (1:36:37.6 שעות) אחרי קן מת'יוז מבריטניה (1:35:54.8) והאנס-גיאורג ריימן (אנ') ממזרח גרמניה (1:36:14.2 שעות).
קריירה ספורטיבית > 1964

באולימפיאדת טוקיו זכה במדליית ארד בהליכה ל-20 ק"מ (1:31:59.4 שעות) אחרי קן מת'יוז מבריטניה (1:29:34.0) ודיטר לינדנר (אנ') מגרמניה (1:31:13.2 שעות). לדברי גולובניצ'י הישגו באולימפיאדה זו הושפעו מכאבי ראש מהם סבל במהלך ההתחרות וכן מנפילה שאירעה לו.
קריירה ספורטיבית > 1966

באליפות אירופה באתלטיקה, שנערכה בבודפשט שבהונגריה, זכה במדליית כסף בהליכה ל-20 ק"מ (1:30:06.0 שעות) אחרי דיטר לינדנר(אנ') ממזרח גרמניה (1:29:25.0 שעות) ולפני ניקולאי סמאגה (אנ') מברית המועצות (1:30:18.0 שעות).
קריירה ספורטיבית > 1968 > אלוף אולימפי

באולימפיאדת מקסיקו סיטי זכה במדליית זהב בהליכה ל-20 ק"מ (1:33:58.4 שעות) לפני חוסה פדרסה (אנ') ממקסיקו (1:34:00.0 שעות) וניקולאי סמאגה (אנ') מברית המועצות (1:34:00.0 שעות).
קריירה ספורטיבית > 1972 > סגן אלוף אולימפי

באולימפיאדת מינכן זכה במדליית כסף בהליכה ל-20 ק"מ (1:26:55.2 שעות) אחרי פיטר פרנקל (אנ') ממזרח גרמניה (1:26:42.4 שעות) ולפני והאנס-גיאורג ריימן (אנ') ממזרח גרמניה (1:27:16.6 שעות).
קריירה ספורטיבית > 1974 > אלוף אירופה

באליפות אירופה באתלטיקה, שנערכה ברומא שבאיטליה, זכה במדליית זהב בהליכה ל-20 ק"מ (1:29:30.0 שעות) לפני ברנד קננברג (אנ') ממערב גרמניה (1:29:38.2 שעות) ורוג'ר מילס (אנ') מבריטניה (1:32:33.8 שעות).
קריירה ספורטיבית > 1976

גולובניצ'י השתתף גם באולימפיאדת מונטריאל בהליכה ל-20 ק"מ אך הגיע רק למקום השביעי.
אותות ופרסים

מסדר הדגל האדום של העבודה (אנ') (1960)
מסדר אות הכבוד (אנ') (1969)
מדליית "גבורת העמל" (אנ') (1972)
היכל התהילה של התאחדות האתלטיקה הבינלאומית (אנ') (2012)
הערות שוליים

↑  ולדימיר גולובניצ'י נפטר בגיל 85, באתר european-athletics.com
↑  הספד על ולדימיר גולובניצ'י, באתר worldathletics.org
↑  להערכת רופאיו מצבו הבריאותי של גולובניצ'י נגרם מתת תזונה ממנה סבל בתקופת מלחמת העולם השנייה
| --- | --- |
בקרת זהויות :  GND: 118696335  World Athletics: 14361658  ISNI: 0000 0000 2015 0701  VIAF: 3265099   WorldCat (עם VIAF): 3265099